Diari Oficial de la Generalitat Valenciana


Sumari del DOGV 6021, del 26-05-2009 (2009/5770)

RESOLUCIÓ de 18 de febrer de 2009, del Servici Territorial d'Energia, per la qual s'atorga a Repsol Butano, SA, autorització administrativa, aprovació del projecte d'execució i l'annex a este, per a la instal·lació d'una xarxa de distribució canalitzada i dos depòsits fixos de GLP de 49,50 m³ cada un, per a subministrament als habitatges del Projecte d'Actuació Integrada denominat Monestir d'Aigües Vives, als termes municipals d'Alzira i Carcaixent, província de València. Expedient número CBREDE 2006/36/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5770


Data del document
:   18-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Carcaixent
    * Alzira
    * empresa privada
    * gas

RESOLUCIÓ de 18 de febrer de 2009, del Servici Territorial d'Energia, per la qual s'atorga a Repsol Butano, SA, autorització administrativa, aprovació del projecte d'execució i l'annex a este, per a la instal·lació d'una xarxa de distribució canalitzada i dos depòsits fixos de GLP de 49,50 m³ cada un, per a subministrament als habitatges del Projecte d'Actuació Integrada denominat Monestir d'Aigües Vives, als termes municipals d'Alzira i Carcaixent, província de València. Expedient número CBREDE 2006/36/46. [2009/5770]  
Vista la sol·licitud presentada per Repsol Butano, SA, amb data 5 de juny de 2006, en el Servici Territorial d'Energia de València de la Conselleria d'Infraestructures i Transport, junt amb el projecte d'instal·lació d'una xarxa de distribució canalitzada i dos depòsits fixos de GLP, per a subministrament als habitatges del Projecte d'Actuació Integrada denominat Monestir d'Aigües Vives, als termes municipals d'Alzira i Carcaixent, província de València, firmat pel tècnic competent i visat pel col·legi oficial corresponent amb data 1 de juny de 2006, perquè li siga atorgada autorització administrativa i aprovació del projecte d'execució, per a la instal·lació d'una xarxa de distribució canalitzada i dos depòsits fixos de GLP de 49,50 m³ cada un, per a subministrament als habitatges del Projecte d'Actuació Integrada denominat Monestir d'Aigües Vives, als termes municipals d'Alzira i Carcaixent, província de València (CBREDE/2006/36/46).  
Vist que va ser realitzada la informació pública a què fan referència els articles 55.1.c, 73 i 77 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), i en l'article 78 del Reial Decret 1434/2002, de 27 de desembre, per mitjà de publicació del DOGV de 28 de desembre de 2006 i en el BOP de la província de València de 15 de desembre de 2006.  
Durant el període d'informació pública va ser presentat l'escrit d'al·legacions per l'empresa Gas Natural Cegás, SA, en el qual manifestava, en síntesi:   
1. Que Gas Natural Cegás, SA, té l'autorització administrativa per a la construcció d'instal·lacions de distribució de gas natural als municipis d'Alzira i Carcaixent per la Resolució del Servici Territorial d'Indústria i Energia de 22 d'octubre de 1996 i que està obligada a complir les obligacions del servici d'interés general i extensió de les xarxes per a subministrar el futur desenvolupament de la zona, amb realització d'una anàlisi i planificació d'estes periòdicament. 2. Que esta planificació evita pràctiques ineficients com la coexistència de diverses distribuïdores en una mateixa zona i que les instal·lacions previstes per Cegás garantiran el subministrament de gas natural al PAI d'Aigües Vives i a la resta de futurs desenvolupaments urbanístics i industrials. 3. Que de l'anàlisi de la proposta de Repsol Butano es desprén la inconveniència de la seua adopció per ser un sistema que exigix la dependència de transport de mercaderies perilloses i constituïx una limitació a la possibilitat d'oferir el subministrament directament des de la xarxa de distribució connectada al sistema gasista, a més, representaria incentivar negativament el desenvolupament d'esta última. 4. Que el projecte de gasificació de Cegás és complet i cohesionat, i s'adjunta l'annex I en el qual es descriu la seua proposta d'instal·lació, mentre que el de Repsol és innecessari. 5. Afig que Cegás distribuïx gas natural als termes d'Alzira i Caracaixent des de fa anys i que s'ha de respectar el principi de distribuïdor únic per zona. 6. L'informe tècnic que s'adjunta reflectix la situació en "illa" de la zona d'urbanització, que preveu que serà alimentada des del municipi d'Alzira a través d'una xarxa en MPB, sense que hi haja, fins a l'actualitat, termini per a l'execució.  
Traslladat l'escrit d'al·legacions a l'empresa peticionària, contestava oposant-se a la sol·licitud de denegació, pels motius i fonaments jurídics que es contenen en l'escrit presentat, i que, en síntesi, s'oposa a les consideracions al·legades per Cegás, primerament, per l'extemporaneïtat de l'escrit i, en segon lloc, pel següent:  
1. Que les autoritzacions administratives per a distribució de gasos combustibles per canalització, en cap cas es concedixen amb drets exclusius d'ús. 2. Que l'existència de xarxes de distribució de gas natural no impedixen l'exercici de l'activitat de subministrament de GLP per canalització, perquè la sol·licitud presentada és per a una zona geogràficament delimitada a una actuació urbanística i per a una urbanització molt concreta, i es descriu una infraestructura capaç de satisfer immediatament els requeriments de consum de la zona referida i és una instal·lació menys agressiva socialment i més eficient des del punt de vista econòmic que la realització d'un gasoducte de diversos quilòmetres per zones agrícoles altament productives. 3. Que l'annex presentat per Cegás com a descripció de la solució tècnica alternativa al projecte de Repsol es reduïx a expressar que la xarxa es canalitzarà amb els diàmetres necessaris per a garantir la pressió mínima en el moment màxim de consum en el punt més desfavorable, i s'adjunta un plànol on no hi ha un traçat definit que connecte la xarxa existent amb la zona sol·licitada.  
La mencionada contestació va ser traslladada a l'empresa Gas Natural Cegás, que, per mitjà d'escrits dels dies 15 i 21 de novembre de 2007, va manifestar, en síntesi, el següent:  
1. Que, quant a l'extemporaneïtat de les al·legacions, al·lega el dret d'audiència dels interessats com a principi general en qualsevol fase del procediment i que es ratifica en el contingut de l'escrit presentat. 2. Que la solució tècnica aportada per Cegás (Expedient CBREDE/2007/6/46) per al subministrament al PAI d'Aigües Vives forma part d'una infraestructura de majors dimensions que comprén des d'Alzira fins a Tavernes de la Valldigna i que cobrix les necessitats actuals i els futurs desenvolupaments urbanístics, i aconseguix una adequada garantia en el subministrament, l'eficiència de costos, una major capacitat, un projecte més integral i complet en l'àrea sol·licitada i més seguretat. 3. Quant al principi d'exclusivitat de les autoritzacions administratives, manifesta les consideracions jurídiques i jurisprudencials que considera d'aplicació.  
Vist que va ser sol·licitat pel Servici Territorial d'Energia de València un informe a l'Ajuntament d'Alzira i a l'Ajuntament de Carcaixent sobre la sol·licitud de Repsol Butano, SA, ja que la instal·lació pot afectar béns i servicis d'estos ajuntaments, i l'Ajuntament de Carcaixent ha remés un informe sense que conste en l'expedient la contestació de l'Ajuntament d'Alzira, a pesar de la reiteració efectuada pel Servici Territorial d'Energia sol·licitant-lo.  
El referit Ajuntament de Carcaixent va informar manifestant que la instal·lació es pretén ubicar en terrenys que el Pla General d'Ordenació Urbana vigent qualifica de sòl urbanitzable la urbanització la Vall d'Aigües Vives i en l'execució del seu projecte d'urbanització, i que pretén ubicar-se en zona que el mencionat planejament no qualifica de dotacional, per la qual cosa no seria compatible amb la instal·lació sol·licitada.  
Del referit informe es va traslladar a l'empresa peticionària.  
Vist l'escrit de data 23 de desembre de 2008 presentat per l'empresa sol·licitant i acompanyat de l'annex al projecte d'execució de la instal·lació de xarxa de distribució canalitzada i dos depòsits fixos de GLP abans referida, firmat pel tècnic competent i visat pel col·legi oficial corresponent amb data 19 de desembre de 2008.  
Vist que figura com a antecedent la Resolució de 22 d'octubre de 1996, de la Conselleria d'Indústria i Comerç, per mitjà de la qual s'atorga concessió administrativa a l'empresa Cegás, SA, per a la prestació del servici públic de subministrament de gas natural per a usos domèstics, comercials i a xicotetes indústries als termes municipals, entre altres, d'Alzira i Carcaixent.  
Vist que l'empresa Repsol Butano, SA, va presentar davant del Servici Territorial d'Energia de València sol·licitud d'autorització administrativa i aprovació de projecte per a la instal·lació d'una xarxa de distribució canalitzada i dos depòsits fixos de GLP, per a subministrament als habitatges del Projecte d'Actuació Integrada denominat Monestir d'Aigües Vives, al terme municipal de Carcaixent, l'expedient del qual està identificat com a CBREDE/2006/13/46, i, ja que existix entre este i el que conforma el present expedient, íntima connexió, a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Vist que per aplicació de l'article 46 bis punt 1 de l'esmentada Llei 34/1998, de 7 d'octubre, l'emmagatzemament i distribució de gasos liquats de petroli, combustibles gasosos manufacturats i sintètics i mescles de gasos i aire per a subministrament per canalització, requerixen autorització administrativa prèvia.  
Atés que s'han complit els tràmits reglamentaris en l'expedient instruït a l'efecte.  
Atés que este Servici Territorial d'Energia és competent per a dictar la present resolució d'acord amb l'article 3.3. d) de la Llei 34/1998 i amb l'article 28 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Este Servici Territorial d'Energia resol:  
Atorgar a Repsol Butano, SA, autorització administrativa, aprovar el projecte d'execució i l'annex a este, de la instal·lació d'una xarxa de distribució canalitzada i dos depòsits fixos per a GLP amb capacitat de 49,5 m³, cada un, per a subministrament als habitatges del Projecte d'Actuació Integrada denominat Monestir d'Aigües Vives, als termes municipals d'Alzira i Carcaixent, província de València, les característiques principals del qual són:  
· Dos depòsits fixos per a GLP, amb capacitat de 49,5 m³, cada un, amb els seus elements de seguretat. Total emmagatzemament: 99 m³, amb dos línies de regulació. Situats en la part sud de l'àrea gasificable -al costat dels carrers 14 i 25- segons el plànol de l'annex al projecte núm. RG-003.  
· Xarxa de distribució per a suportar una pressió nominal de treball de menor o igual a 1,75 kg/cm² i màxima de 2,5 kg/cm², constituïda per canonada de polietilé, qualitat tipus SDR-11, de diàmetres 63 mm i 40 mm (32 mm i 20 mm per a les connexions) i una longitud de 4.782 m.  
La xarxa té l'origen en la clau d'eixida del centre d'emmagatzemament, i discorre soterrada per rases en zones públiques, voreres o calçades, i és vàlida tant per a la conducció de GLP, com per a la de gas natural. Entenent-se el dit atorgament fins que es produïsca l'arribada i l'autorització del subministrament de gas natural.  
La canonada està soterrada en una rasa de 0,50 m d'amplària i 0,60 m de profunditat i llit d'arena llavada de riu de 0,20 m per damunt d'esta.  
· Àrea gasificable  
És coincident amb l'àrea geogràfica que s'ha d'urbanitzar, amb els límits següents: nord, carretera CV-50; sud, parcel·les de particulars; est, urbanització les Oronetes, i oest, urbanització Santa Marina, segons el plànol de l'annex del projecte núm. RG-004.  
· Pressupost del projecte presentat: 62.063 euros.  
La present autorització administrativa s'atorga a l'empara del que disposen els articles 3.3 apartat d) i 46 bis de la Llei 34/1998, de 7 d'octubre, del Sector d'Hidrocarburs, i estarà sotmesa a les condicions que figuren a continuació:  
Primera  
El titular d'esta constituirà en el termini d'un mes, a partir de la data de la notificació de la present resolució una garantia per valor de 1241,26 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia de València, per a garantir el compliment de les seues obligacions, de conformitat amb el punt 5 de l'article 46 bis de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València atorgue l'autorització d'explotació de les instal·lacions a què es referix la present resolució.  
Segona  
La present autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa el punt 5 de l'article 46 bis de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Tercera  
Les instal·lacions que s'han d'establir es faran d'acord amb el projecte tècnic d'execució presentat i el seu annex, firmats pel tècnic competent i visats pel col·legi oficial corresponent amb dates 1 de juny de 2006 i 19 de desembre de 2008, respectivament, en les fases de gasificació següents i a partir de la data de la notificació de la present resolució:   
Fases d'execució:  
Fase I: en un període de 3 mesos, des de la consecució de l'autorització administrativa, que inclou el centre d'emmagatzemament i la xarxa de distribució de la zona corresponent al terme municipal de Carcaixent.  
Fase II: en un termini d'1 mes, després de l'anterior, que inclou la zona situada al terme municipal d'Alzira.  
En fases successives, sense determinar, s'executaran les ampliacions d'acord amb les avanços constructius.  
En relació amb el projecte tècnic d'execució i el seu annex, haurà d'acreditar-se, d'acord amb les característiques arreplegades en el resolc anterior, la situació urbanística i administrativa actualitzada de les àrees que comprenen cada una de les fases d'execució, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
En tot cas, les instal·lacions hauran de complir el Reglament Tècnic de Distribució i Utilització de Combustibles Gasosos, aprovat pel Reial Decret 919/2006, de 28 de juliol, amb el Reglament de Xarxes i Connexions de Combustibles Gasosos, aprovat per l'Orde de 18 de novembre de 1974 (BOE, 6 de desembre de 1974) i modificat per l'Orde de 26 d'octubre de 1983 (BOE, 08.11.83) i la seua correcció d'errades (BOE, 23.07.84), l'Orde de 6 de juliol de 1984 (BOE, 23.07.84), l'Orde de 9 de març de 1994 (BOE, 21.03.94), l'Orde de 29 de maig de 1998 (BOE, 11.06.98), amb el Reglament General del Servici Públic de Gasos Combustibles, tot això mentre no haja sigut modificat per la Llei 34/1998, de 7 d'octubre, del Sector d'Hidrocarburs (BOE núm. 241, de 8 d'octubre de 1998), segons disposa la seua disposició addicional sisena o amb el Reglament Tècnic de Distribució i Utilització de Combustibles Gasosos, aprovat pel Reial Decret 919/2006, de 28 de juliol, així com les disposicions i les normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir subministraments flexibles i segurs.  
Una vegada finalitzades les obres d'instal·lació, Repsol Butano, SA, procedirà a efectuar els assajos i les proves oportuns, així com presentar un certificat d'instal·lació subscrit pel titular de les instal·lacions i un certificat final d'obra, firmat pel tècnic competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb la normativa tècnica vigent que se li aplique i amb el projecte presentat i modificacions, si és el cas.  
Quarta  
La determinació de les tarifes i del règim econòmic que s'apliquen per al subministrament de GLP es regiran per les disposicions vigents en cada moment.  
Cinquena  
Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Sisena  
La present autorització entrarà en vigor l'endemà de la data de la notificació.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª. 46474 València), en el termini d'un mes, comptador a partir de l'endemà de la notificació de la present, de conformitat amb el que disposen els articles 114 i 115 de la Llei 4/99, de 13 de gener, de modificació de la Llei 30/92, de 26 de novembre, de Règim Jurídic i del Procediment Administratiu Comú.  
València, 18 de febrer de 2009.- El cap del Servici Territorial d'Energia: Enrique Climent Sirvent.